વડોદરાના નાયબ પોલીસ કમિશ્નર (ક્રાઇમ) જયદીપસિંહ જાડેજાએ પત્રકાર પરીષદમાં વિગતો આપતા જણાવ્યું હતું કે, વડોદરામાં રહેતા સેજલબહેન જૈન નામની મહિલા દ્વારા ફરિયાદ કરવામાં આવી હતી. જેમાં cariourjobs.com (કેરીયોર જોબ્સ ડોટકોમ) નામની વેબસાઇટમાં નોકરી માટે અરજી કરી હતી. જે અરજી આધારે ભેજાબાજ ટોળકીએ બેકીંગ વિગતો મેળવીને ખાતામાંથી રૂપિયા 20 હજાર ઉપાડી લીધા હતા. આ યુવતીની સાથે અન્ય ૨૬ જેટલા વડોદરાના યુવાનોએ નોકરી માટે અરજી કરી હતી. તે તમામ ૧૭.૮૪ લાખ ગુમાવ્યા હોવાની વિગતો આવી હતી.